1| Freddie Mac-ը ֆինանսական կազմակերպություն է, որը համալսարանը նոր ավարտած աուտիզմ ունեցող երիտասարդներին հնարավորություն է տալիս վճարովի փորձաշրջան անցնելու։ Ծրագիրն 2011 թ.-ից իրականացվում է «Աուտիզմ ունեցող անձանց շահերի պաշտպանության ցանցի» հետ համատեղ: Շրջանավարտները կարող են լինել տարբեր ոլորտներից՝ մաթեմատիկա, ֆինանսներ, տեղեկատվական տեխնոլոգիաներ։ Wall Street Journal-ին տված հարցազրույցում Աարոն Քոհենը, ով ծրագրի ավարտից հետո առաջինն էր հիմնական աշխատանքի ընդունվել կազմակերպության տեղեկատվական տեխնոլոգիաների բաժնում, ասում է. «Սա հիանալի հնարավորություն է ինձ համար։ Ես սիրում եմ թվաբանության հետ գործ ունենալ։ Սա այն է, ինչը ես միշտ սիրել եմ անել»։